
Nr. 8583   din 23.08.2022


Raport de specialitate

la proiectul de hotărâre privind  aprobarea realizării investiţiei de interes local PUZ   „ Înfiinţare parc industrial  prin scoatere din circuitul agricol şi introducere în intravilanul Municipiului Marghita, realizare racorduri  utilităţi şi căi de acces”  si declararea de utilitate publică a suprafeţei de teren de 114.900 mp., teren   proprietate publică a municipiului Marghita  cu nr. cadastral 105778 , CF 105778 Marghita 

Prin Hotărârea Consiliului Local nr.153 din 31 august 2021 s-a aprobat încheierea unui protocol de colaborare  cu UAT Judetul Bihor, UAT Municipiul Marghita, UAT Municipiul Beiuş, UAT Oras Stei , UAT OrasAlesd si Societatea Agentia de Dezvoltare Locală Oradea S.A.în scopul dezvoltării reţelei de parcuri  industriale în judeţul Bihor , obiectiv in cadrul programului de dezvoltare judeteană şi implicit de dezvoltare locală. Astfel, s-a realizat una din sarcinile acestui protocol –identificarea  unei suprafete de teren corespunzătoare cerinţelor specifice înfiinţării unui parc industrial, urmând ca tot prin grija administraţiei locale să se întocmească Planul de Urbanizare Locală cu denumirea „ Înfiinţare parc industrial  prin scoatere din circuitul agricol şi introducere în intravilanul Municipiului Marghita, realizare racorduri  utilităţi şi căi de acces”  
Având in vedere suprafaţa  de 114.900 mp. identificată pe nr. cad. 105778 in CF 105778 Marghita  teren intabulat pe domeniul public al Municipiului Marghita, achizitionat de Municipul Marghita in scopul atribuirii lui ca destinaţie  Parc industrial, se impune mai departe finalizarea procedurilor pentru obtinerea avizelor necesare realizării acestui obiectiv. 
Intrucât  terenul este in extravilan iar ca si categorie de folosinţă , o parte din acest teren este arabil 82.000 mp si o parte este fâneată – 32.900 mp. se impune realizarea unei documentaţii pentru aprobarea scoaterii definitive din circuitul agricol a suprafetei de 32.900 mp.fâneaţăconform Ordinului MADR nr. 1366 din 12 septembrie 2022. Potrivit art. 5 alin. 3 din Ordonanţa de Urgenţă nr. 34/2013 „scoaterea definitivă sau temporară din circuitul agricol a pajistilor situate în extravilan  se poate face cu avizul Ministerului agriculturii si Dezvoltării Rurale, pentru a) amplasarea obiectivelor de interes naţional, judeţean sau local, declarate de utilitate publică, în condiţiile legislaţiei în vigoare „
[bookmark: _GoBack]De asemenea pentru introducerea în intravilan a terenului în vederea realizării investiţiei , in baza studiului urbanistic ( PUZ) vor trebui întocmite  şi obţinute o serie  de documente/avize potrivit Ordinului MADR nr. 1056 din  25 mai 2022 privind emiterea si eliberarea avizelor necesare introducerii în intravilan a terenurilor agricole. 
La ambele proceduri ca act necesar completării documentaţiei este  si hotărârea consiliului local privind ” declararea de utilitate publică a obiectivului de investiţie de interes  naţional, judeţean, local, în condiţiile legii, după caz ” ( art. 3 lit. n) din Procedura privind emiterea si eliberarea avizelor necesare introducerii in intravilan a terenurilor agricole aprobat prin Ordinul MADR nr. 1056 din 25 mai 2018 si art.. 4 lit. m) din Procedura privind scoaterea din circuitul agricol a pajistilor permanente aprobat prin Ordinul MADR nr. 1366 din 12 septembrie 2018) .
Avand in vedere preocuparea  noastră în   realizare a  unui PUZ  pentru „ Înfiinţare parc industrial  prin scoatere din circuitul agricol şi introducere în intravilanul Municipiului Marghita, realizare racorduri  utilităţi şi căi de acces” consider oportun aprobarea prin HCL a  acestui obiectiv de investiţie , o cerinţă de altfel si a procedurii de scoatere definitiva din circuitul agricol a terenurilor ocupate de pajisiti- art. 4 lit.n) din Ordinul MADR nr. 1366 din 12 septembrie 2018: „ hotărârea consiliului judeţean/ consiliului local  din care să rezulte că lucrările fac obiectul unor programe de dezvoltare locală/judeţeană/regională şi sunt iniţiate de către autorităţile administraţiei publice locale, după caz”.
Pe aceste considerente consider oportun si legală  iniţierea proiectului de hotărâre mai sus amintit , de către primarul Municipiului Marghita.  

Secretar General
Cornelia DEMETER

